Nr. L 239/14 De Europæiske Fællesskabers Tidende 14. 9. 94 (Retsakter hvis offentliggørelse ikke er obligatorisk) KOMMISSIONEN KOMMISSIONENS BESLUTNING af 27. juli 1994 om en procedure i henhold til EF-traktatens artikel 85 (IV/31.865 — PVC) (Kun de tyske, engelske, franske, italienske og nederlandske udgaver er autentiske) (94/599/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning nr. 17 af 6. februar 1962, første forordning om anvendelse af bestemmelserne i traktatens artikel 85 og 86('), senest ændret ved akten vedrørende Spaniens og Portugals tiltrædelse, under henvisning til Kommissionens beslutning af 24. marts 1988 om på eget initiativ at indlede en procedure, efter at have givet parterne lejlighed til at udtale sig vedrørende de af Kommissionen fremførte klagepunkter, jf. artikel 19, stk. 1, i forordning nr. 17 og Kommissionens forordning nr. 99/63/EØF af 25. juli 1963 om udtalelser i henhold til artikel 19, stk. 1 og 2, i Rådets forordning nr. 70 efter høring af Det Rådgivende Udvalg for Kartel- og Monopolspørgsmål, og ud fra følgende betragtninger : I. SAGSFREMSTILLING (1) — Denne beslutning vedrører anvendelsen af EF-trak- tatens artikel 85 på hemmelige aftaler, der tager form af et kartel med deltagelse af de producenter, som leverer masseproduceret termoplastisk PVC i Fællesskabet, og som i henhold til disse aftaler regelmæssigt har afholdt hemmelige møder med henblik på at koordinere deres kommercielle () EFT nr. 13 af 21. 2. 1962, s. 204/62.- () EFT nr. 127 af 20. 8. 1963, s. 2268/63. adfærd, planlægge samordnede prisinitiativer, fast- sætte målpriser og/eller mindstepriser, aftale målkvoter for de enkelte producenters salg og føre tilsyn med udviklingen i nævnte hemmelige aftaler. A. Indledning 1. Virksomhederne (2) >De virksomheder, som denne beslutning er rettet til, er alle førende producenter inden for den petro- kemiske industri. 17 virksomheder gjorde sig skyldige i overtrædelsen i den af denne beslutning omfattede periode. Som følge af en gennemgribende reorganisation af denne sektor er visse af virksomhederne blevet sammensluttet med andre. Andre producenter har trukket sig ud af PVC-sektoren, men eksisterer stadig som virksomheder. Denne beslutning er rettet til følgende virksomheder ?). Basf DSM Elf Atochem Enichem Hoechst Huels ICI LVM Montedison SAV Shell Wacker () Kommissionens beslutning 89/190/EØF (EFT nr. L 74 af 17. 3. 1989, s. 1) i sagen forbliver gyldig for to andre virksomhe- der: Norsk Hydro og Solvay. Se betragtning 55.